Taboildele britanice scriu că lui Taylor-Johnson i s-a oferit "oficial" rolul agentului 007, interpretat până acum de actorul Daniel Craig. În vârstă de 33 de ani, Aaron Taylor-Johnson ar fi al șaptelea actor britanic care ar juca rolul lui James Bond, de la lansarea francizei, în 1962.
"Rolul James Bond e al lui dacă vrea să îl accepte. Oferta i-a fost pusă pe masă și producătorii așteaptă un răspuns", a spus o sursă apropiată acestuia.
Totuși, preferatului publicului pentru acest rol rămâne Idris Elba, care a ieșit pe locul 1 în diverse sondaje pe această temă.
O sursă citată de The Sun a declarat acum: "Bond este rolul lui Aaron, dacă dorește să accepte. Oferta oficială este pe masă și se așteaptă răspunsul lui….În ceea ce-i privește pe Eon, Aaron va semna contractul zilele următoare și pot începe să se pregătească pentru marele anunț".
Răspunzând zvonurilor că ar putea intra în pielea lui Bond, săptămâna trecută, Aaron a declarat pentru Numero: "Mi se pare fermecător și minunat că oamenii mă văd în acest rol. Îl iau ca pe un compliment fantastic".
Aaron, care a început să joace de mic, bifează anul acesta trei apariții în filme de top: în "The Fall Guy", alături de Ryan Gosling și Emily Blunt, în mult așteptatul remake al filmului horror gotic "Nosferatu", cu o distribuție plină de vedete, Bill Skarsgard, Nicholas Hoult, Lily-Rose Depp și Willem Dafoe, și în "Kraven the Hunter", un nou film din universul Spider-Man, în care are rolul principal.
Taylor-Johnson a fost nominalizat la două premii BAFTA și a câștigat Globul de Aur pentru cel mai bun actor în rol secundar, grație interpretării din "Nocturnal Animals".
Următorul film al seriei "James Bond" a fost întârziat de seria de greve care au afectat anul trecut Hollywoodul.
Aaron s-a născut în High Wycombe, Buckinghamshire, fiul unei gospodine și al unui inginer civil. Are o soră mai mare pe nume Gemma, născută în 1985.
Aaron este de religie evreiască. A fost educat la Holmer Green Senior School și a urmat Jackie Palmer Performing School din High Wycombe între 1996 și 2008, unde a studiat teatru, step, jazz, acrobație și canto.
A început să joace teatru încă de la vârsta de șase ani. În 1999, Johnson l-a jucat pe fiul lui Macduff în piesa Macbeth. Și-a făcut debutul în film jucând dublul rol al unor frați în "Tom & Thomas" (2002).
CITEȘTE ȘI: